Kinsporska hola
Kinsporska hola (němsce Königsbrücker Heide) je holanska krajina a přirodoškitne pasmo, kiž leži w zapadnej Łužicy sewjernje Kinsporka a zapadnje Sepic. Z wulkosću 69,32 km² je najwjetše zwisowace přirodoškitne pasmo w Sakskej. Leži w jednotce přirodneho ruma Saksko-delnjołužiska holanska krajina. Jedna so wo něhdyše wojerske zwučowanišćo, na kotrymž wutworichu 1. oktobra 1996 přirodoškitne pasmo. Po aktualnym krajnym wuwićowym planje Sakskeje ma so kónčina na dźiwiznu wuwić. Kinsporska hola je zdobom Europska kónčina FFH (flora-fawna-habitat).
nso_Latn szl_Latn